แนวโน้ม SET เช้าไซด์เวย์ดาวน์ ตามตปท. วิตกโควิดเดลตา – Fund Flow ไหลออก
แนวโน้ม SET เช้านี้แกว่งไซด์เวย์ดาวน์คล้ายตปท.วิตกโควิดเดลตาระบาดเอเชียและเงินทุนยังไหลออกจากเงินบาทอ่อนค่า แนะระวัง Sell on fact หลังจากประกาศงบ
13 ส.ค. 2564

นายอภิชาติ ผู้บรรเจิดกุล ผู้อำนวยการอาวุโส สายงานวิเคราะห์เชิงกลยุทธ์ บล.ทิสโก้ เปิดเผยว่า ตลาดหุ้นไทยเช้านี้คาดว่าจะแกว่ง Sideway Down เป็นไปทิศทางเดียวกับตลาดหุ้นในภูมิภาคเอเชียที่เช้านี้เคลื่อนไหวในแดนลบราว -0.30% จากความกังวลสถานการณ์การแพร่ระบาดไวรัสโควิด-19 สายพันธุ์เดลตาในเอเชีย เช่นเดียวกับบ้านเราจำนวนผู้ติดเชื้อใหม่ที่เร่งตัวขึ้นในช่วง 2-3 วันที่ผ่านมาและวันนี้ก็ทำนิวไฮ
นอกจากนี้เงินทุนยังคงไหลออกจากเงินบาทอ่อนค่า รวมถึง MSCI Quarterly review ได้นำหุ้น BBL-F ออก ทำให้น้ำหนักลงทุนหุ้นไทยลดลงไปด้วย แนะระวัง Sell on fact หลังจากประกาศงบฯ พร้อมให้ติดตามดัชนีความเชื่อมั่นผู้บริโภคของสหรัฐฯในวันนี้ และผลิตภัณฑ์มวลรวมภายในประเทศ (GDP) ไตรมาส 2/64 ในสัปดาห์หน้า
อย่างไรก็ดีพร้อมให้แนวรับ 1,530-1,520 จุด ส่วนแนวต้าน 1,550 จุด
 
 